paragraph_text: Institut Pasteur francuska je neprofitna zaklada posvećena proučavanju biologije, mikroorganizama, bolesti i cjepiva. Ime je dobio po Louisu Pasteuru koji je bio njegovim osnivačem i prvim direktorom. On je, naime, otkrio prvo cjepivo protiv bjesnoće 1885. godine. Osnovan je 4. lipnja 1887. zahvaljujući nacionalnoj pretplati, a svečano otvoren 14. studenog 1888. godine. Sjedište Instituta nalazi se u Parizu.